《简延平李公足择善》
宋代·王迈

昔人重相思，千里且命驾。我家去游洋，相望才四舍。

偃息岂不思，吉服讵可借。惟凭一雁翔，敢望双凫下。

日者闻琴堂，墨绶将解卸。东阁领群英，胜游当首夏。

惠然访九仙，云物争迎迓。拂石纳晚凉，秉烛娱清夜。

吉碑共摩挲，吉梦相矜诧。物色故老言，赤鲤何年化。

题诗富锦囊，仙境为增价。是地近吾庐，过从何未暇。

初传尚半疑，后信良多讶。世态如浮云，炎凉更代谢。

高谊定不然，寄声来慰藉。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。